**Správa o činnosti Akademického senátu UPJŠ**

**od júna 2012 do augusta 2013**

V súlade s ustanovením § 9 ods. 1 písm. r) zákona o vysokých školách v platnom znení Akademický senát UPJŠ predkladá akademickej obci univerzity správu o činnosti za obdobie od júna 2012 do augusta 2013.

1. Štvorročné funkčné obdobie Akademického senátu UPJŠ (ďalej len „akademický senát“) začalo plynúť v marci 2011 a končí v marci 2015. V období, za ktoré je predkladaná správa sa uskutočnilo osem riadnych zasadnutí akademického senátu a dve mimoriadne zasadnutia (6. septembra 2012 a 22. augusta 2013). Všetky zvolané zasadnutia boli uznášaniaschopné. Pretrvávajúcim problémom je však zvolávanie mimoriadnych zasadnutí v mesiacoch júl a august. Potreba zvolávať zasadnutia akademického senátu počas letných dovoleniek zamestnancov a letných prázdnin študentov, ktorí sú členmi akademického senátu vyplýva z potreby rozhodovať o sťažnostiach proti rozhodnutiam rektora univerzity o neprijatí na štúdium, resp. proti jeho rozhodnutiam o vylúčení zo štúdia v prípadoch, ak sa študijný program neštuduje na fakulte, ale na univerzite. Predmetom žiadosti je preskúmanie rozhodnutí rektora ako prvostupňového orgánu. Akademický senát ako druhostupňový orgán má stanovenú zákonnú tridsaťdňovú lehotu na preskúmanie, ktorá sa prekrýva s dovolenkovým a prázdninovým obdobím, počas ktorého je obtiažne zabezpečiť uznášaniaschopnosť zasadnutia akademického senátu.

Obligatórnymi bodmi programu zasadnutí akademického senátu sú určenie zapisovateľa (jeden z troch podpredsedov akademického senátu), schválenie overovateľov zápisnice, schválenie zápisnice z predchádzajúceho zasadnutia akademického senátu, kontrola plnenia uznesení a bod rôzne.

Obsahovo boli zasadnutia zamerané predovšetkým na prerokovanie žiadostí rektora univerzity a dekanov fakúlt týkajúcich sa schvaľovania vnútorných predpisov univerzity a fakúlt, každoročné schválenie pravidiel tvorby rozpočtu, rozdelenia dotácie, rozpisu rozpočtu nákladov a výnosov, riešenie majetkových otázok, uskutočnenie doplňovacích volieb do akademického senátu, volieb zástupcov univerzity do Rady vysokých škôl SR a Študentskej rady vysokých škôl SR.

Členovia akademickej obce univerzity majú možnosť oboznamovať sa s priebehom zasadnutí akademického senátu prostredníctvom priamej účasti na zasadnutiach, ako aj oboznámením sa so zápisnicami zo zasadnutí, ktoré sú zverejňované prostredníctvom AIS2.

2. Členstvo vo vybraných samosprávnych orgánoch reprezentujúcich akademickú obec univerzity.

V druhom roku funkčného obdobia 2011-2015 nedošlo v predsedníctve akademického senátu k personálnym zmenám:

**Predseda:** doc. JUDr. Imrich Kanárik, CSc., z Právnickej fakulty

**Podpredsedovia za zamestnaneckú časť:**

doc. RNDr. Roman Soták, PhD., z Prírodovedeckej fakulty

JUDr. Martin Vernarský, PhD., z Fakulty verejnej správy

**Podpredseda za študentskú časť:**

Bc. Vladimíra Ledecká, z Právnickej fakulty za študentskú časť akademickej obce univerzity.

Zredukovanie počtu členov akademického senátu oproti predchádzajúcemu funkčnému obdobiu sa po dvojročných skúsenostiach ukázalo ako správne. Každú fakultu zastupujú štyria zamestnanci a dvaja študenti. Univerzitné pracoviská zastupujú dvaja zamestnanci a jeden študent. Z uvedeného vyplýva, že celkový počet členov akademického senátu je tridsaťtri.

Aj keď zákon č. 455/2012 Z.z., ktorým sa novelizuje zákon č. 131/2002 Z.z. o vysokých školách umožňuje pri zániku členstva v akademickom senáte nastupovanie náhradníkov podľa § 8 ods. 7 zákona , účinnosť citovaného ustanovenia sa bude týkať zániku členstva tých senátorov, ktorí boli zvolení po 1. januári 2013, za ďalšej zákonnej podmienky „ak to upravuje vnútorný predpis verejnej vysokej školy“. Z uvedeného vyplýva, že aj v druhom roku funkčného obdobia akademického senátu boli uvoľnené miesta v senáte obsadzované na základe doplňovacích volieb.

Akademický senát má zriadené štyri komisie: právnu, pre rozpočet, pre záležitosti študentov a volebnú a mandátovú komisiu. Napriek snahe predsedov komisií právnej a pre rozpočet bola účasť senátorov – členov komisií na ich zasadnutiach pomerne nízka, čo malo za následok , že komisie neboli uznášaniaschopné.

Jednotlivé fakulty a univerzitné pracoviská zastupovali a zároveň pracovali v komisiách akademického senátu senátori:

**ZAMESTNANECKÁ ČASŤ**

**Lekárska fakulta:**

prof. MUDr. Zuzana Gdovinová, CSc., funkčné obdobie od 23. 3. 2011 – trvá

prof. MVDr. Ján Mojžiš, DrSc., funkčné obdobie od 23. 3. 2011 – trvá

doc. RNDr. Ján Sabo, CSc., mim. prof., funkčné obdobie od 23. 3. 2011 – trvá

prof. MUDr. Neda Markovská, CSc., funkčné obdobie od 20. 10. 2011 – trvá

**Prírodovedecká fakulta:**

doc. RNDr. Roman Soták, PhD. , predseda Komisie AS UPJŠ pre rozpočet,

funkčné obdobie 23. 3. 2011 - trvá

prof. RNDr. Peter Fedoročko, CSc., funkčné obdobie od 23. 3. 2011 – trvá

prof. RNDr. Jozef Gonda, DrSc. funkčné obdobie od 20. 10. 2011 – trvá

doc. RNDr. Rastislav Varga, PhD. funkčné obdobie od 20.10.2011 – trvá

**Právnická fakulta:**

Ing. Karolína Červená, PhD., funkčné obdobie od 23. 3. 2011 – trvá

doc. JUDr. Ján Husár, CSc., mim. prof., funkčné obdobie od 23. 3. 2011 – trvá

doc. JUDr. Imrich Kanárik, CSc., funkčné obdobie od 23. 3. 2011– trvá

doc. JUDr. Erik Štenpien, PhD., funkčné obdobie od 23. 3. 2011 – trvá

**Fakulta verejnej správy:**

JUDr. Peter Molitoris, PhD., funkčné obdobie od 23. 3. 2011 – trvá

JUDr. Martin Vernarský, PhD., funkčné obdobie 23. 3. 2011 - trvá

JUDr. Vladimíra Žofčinová, PhD., funkčné obdobie od 23. 3. 2011 - trvá

Ing. Slávka Sedláková, PhD., funkčné obdobie od 16.2. 2012 - trvá

**Filozofická fakulta:**

doc. PhDr. Eugen Andreanský, PhD., funkčné obdobie od 23. 3. 2011 - trvá

prof. ThDr. JCDr. Anton Fabian, PhD., funkčné obdobie od 23. 3. 2011 - trvá

doc. PhDr. Tomáš Koziak, PhD., funkčné obdobie od 23. 3. 2011 – trvá

Mgr. Jaroslav Marcin, PhD., funkčné obdobie od 23. 3. 2011 – 21.2.2013

Mgr. Renáta Gregová, PhD., funkčné obdobie od 22.4.2013

**Univerzitné pracoviská:**

PhDr. Daniela Džuganová, Univerzitná knižnica, funkčné obdobie od 23. 3. 2011 - trvá

JUDr. Zuzana Gažová, Rektorát, funkčné obdobie od 23. 3. 2011 - trvá

**ŠTUDENTSKÁ ČASŤ**

**Lekárska fakulta:**

Peter Veščičík, funkčné obdobie od 23. 3. 2011 - trvá

Tamás Ötvös, funkčné obdobie od 23. 3. 2011 – 30.6.2013

**Prírodovedecká fakulta:**

RNDr. Zuzana Bednárová, funkčné obdobie od 23. 3. 2011 - trvá

Veronika Hubeňáková, funkčné obdobie od 15.11.2012 - trvá

**Právnická fakulta:**

Bc. Vladimíra Ledecká, funkčné obdobie od 23. 3. 2011 - trvá

Ing. Mgr. František Lipták, funkčné obdobie od 23. 3. 2011 do 30.6.2012, od 15.11.2012 - trvá

**Fakulta verejnej správy:**

Bc. Michal Bandurič, funkčné obdobie od 23. 3. 2011 do 30.6.2012

Bc. Vladimír Hojstrič, funkčné obdobie od 23. 3. 2011 do 30.6.2012

Bc. Miroslav Bečka - funkčné obdobie od 15.11.2012 – 30.6.2013

Martin Kredatus **-** funkčné obdobie od 15.11.2012 – trvá

**Filozofická fakulta:**

Branislav Berč, funkčné obdobie od 23. 3. 2011 do 30.6.2012

Mgr. Stanislava Hulinová (rod.Štofanová), funkčné obdobie od 24. 11. 2011 – trvá

Mgr. Alexander Onufrák, funkčné obdobie od 15.11.2012 - trvá

**Univerzitné pracoviská (**Ústav telesnej výchovy a športu) :

Martin Küchel - funkčné obdobie od 15.11.2012 – 30.6.2013

**Zastúpenie v orgánoch reprezentácie vysokých škôl**

**Rada vysokých škôl SR:**

Za uplynulé obdobie bol doc. RNDr. Roman Soták, PhD. zvolený Akademickým senátom UPJŠ

na funkčné obdobie do 31.5.2011 a opätovne zvolený na ďalšie funkčné obdobie do r. 2015.

V rámci RVŠ SR doc. Soták pracuje v Rade pre rozvoj a financovanie.

**Členovia Študentskej rady vysokých škôl Slovenskej republiky od 18.4.2012**

Vladimíra Ledecká, PrávF - členstvo trvá

Vladimír Zoričák, PrávF - členstvo trvá

JUDR. Tomáš Sninčák, PrávF, tajomník pre vnútorné záležitosti - členstvo trvá

Lenka Blichová FVS - ukončené členstvo k 30.6.2013

JUDr. Lukáš Cisko – členstvo bude potvrdené od 18.10.2013

Filip Ondrej, FVS – ukončené členstvo k 31.8.2012

Simona Vaľková, FVS – členstvo trvá

Martin Kulich, FVS – členstvo trvá

**3. ČINNNOSŤ AKADEMICKÉHO SENÁTU**

15. zasadnutie akademického senátu - 21.6.2012

- Na záverečnom zasadnutí akademického senátu v akademickom roku 2011-2012 bol schválený dokument „Aktualizácia Dlhodobého zámeru UPJŠ v Košiciach na roky 2011 až 2017“ v predloženom znení, zobral na vedomie „Hodnotiacu správu o úrovni vedecko-výskumnej činnosti na UPJŠ v r. 2011“.

- So zámerom zosúladiť znenie Pracovného poriadku UPJŠ so Zákonníkom práce v znení príslušnej novely bol schválený jeho Dodatok č. 3. K rozhodnutiu rektora č. 1/2012 Poriadok poplatkov bol schválený Dodatok č. 2. ktorý reagoval na zavedenie doktorandského štúdia na fakulte verejnej správy počnúc akademickým rokom 2012/2013.

- Akademický senát udelil predchádzajúci súhlas s uzavretím nájomnej zmluvy na prenájom odovzdávacej stanice tepla TEKO a.s. Košice.

- V rôznom bol akademický senát oboznámený s negatívnymi dôsledkami vypovedania zmluvy vo výučbových základniach riaditeľom Univerzitnej nemocnice LF Košice k 1.7.2012.

Na august zvolané mimoriadne zasadnutie nebolo uznášaniaschopné.

Mimoriadne zasadnutie akademického senátu – 6. septembra 2012

* Akademický senát preskúmal zákonnosť rozhodnutí rektora o neprijatí na štúdium študijného programu „Šport a rekreácia“ Ani jedna z desiatich žiadostí neobsahovala výhradu nezákonnosti v procese prijímacieho konania, preto akademický senát žiadosti zamietol a potvrdil rozhodnutia rektora.
* Na návrh rektora schválil akademický senát „podmienky prijatia na štúdium pre bakalársky študijný program študovaný na univerzite „Šport a rekreácia“ pre akademický rok 2013/2014 v dennej a externej forme štúdia.
* Novela zákona o vysokých školách umožňuje vyplácať motivačné štipendium aj študentom externého štúdia. Akademický senát schválil Dodatok č. 4 k Štipendijnému poriadku univerzity, ktorým zosúladil obsah vnútorného predpisu so zákonom o vysokých školách.

16. zasadnutie akademického senátu -27. septembra 2012

- Akademický senát preskúmal zákonnosť ďalších dvoch rozhodnutí rektora o neprijatí na štúdium študijného programu „Šport a rekreácia“ a keďže v procese prijímacieho konania nezistil porušenie zákonnosti, žiadosti uchádzačov zamietol a potvrdil rozhodnutie rektora o neprijatí na štúdium.

- Na návrh rektora udelil akademický senát predchádzajúci súhlas so založením záujmového združenia právnických osôb podľa ustanovenia § 20f – 20j zákona č. 40/1964 Zb. za účelom realizácie projektu Steelpark – kreatívna fabrika.

- Akademický senát udelil predchádzajúci súhlas s uzatvorením zmluvy o výpožičke miestnosti pre Ústav experimentálnej fyziky SAV Košice v súvislosti s riešením projektu spolufinancovaného zo štrukturálnych fondov EÚ a štátneho rozpočtu.

- Akademický senát schválil vytvorenie pracovnej skupiny na vypracovanie stanoviska k pripravovanej novele zákona o verejnom obstarávaní a jeho zaslaní kompetentným orgánom s cieľom poukázať na narastajúcu administratívnu záťaž tvorivých pracovníkov.

- Z dôvodu ukončenia vysokoškolského štúdia 1. a 2. stupňa vyhlásil akademický senát doplňujúce voľby na prírodovedeckej fakulte (1 miesto), právnickej fakulte (1 miesto), fakulte verejnej správy (2 miesta ), filozofickej fakulte (1 miesto) a na Ústave telesnej výchovy a športu (1 miesto) a stanovil termín ukončenia doplňujúcich volieb najneskôr do 31. októbra 2012.

- Akademický senát schválil správu o činnosti Akademického senátu UPJŠ za obdobie od marca 2011 do mája 2012.

17. zasadnutie akademického senátu – 15. novembra 2012

Akademický senát:

* Zobral na vedomie informáciu rektora o právnej problematike stavu pozemkov v Botanickej záhrade UPJŠ a navrhol využiť možnosť komunikácie v predmetnej veci a j s orgánom Štátnej ochrany prírody a krajiny so sídlom v Banskej Bystrici a zároveň požiadal o súčinnosť prof. RNDr. P. Mártonfiho, PhD.
* Vyhodnotil aktuálny stav vo verejnom obstarávaní predovšetkým z hľadiska administratívnej záťaže tvorivých pracovníkov. Rektor oboznámil senát s listom ministra školstva a so stanoviskom odboru vedecko-technického rozvoja ministerstva vnútra, v ktorých reagovali na upozornenie univerzity na problémy pri realizovaní zákona o verejnom obstarávaní v podmienkach vedecko-výskumných pracovísk.
* Schválil Rozhodnutie rektora o určení školného, poplatkov spojených so štúdiom a o úhradách nákladov spojených so zvyšovaním kvalifikácie v akademickom roku 2013/2014 na univerzite (Poriadok poplatkov).

18. zasadnutie akademického senátu – 31. januára 2013

Akademický senát:

* Schválil návrh organizačných zmien, štruktúry a počtu zamestnancov na UPJŠ k 1.2.2013 :

1. zriadenie 1 pracovného miesta referenta pre reklamácie na Úseku verejného obstarávania R UPJŠ;
2. zriadenie 1 pracovného miesta údržbár na Ústave telesnej výchovy a športu ;
3. zrušenie 1 pracovného miesta programátor informačných systémov v CIaKT.

* Požiadal rektora, aby pozastavil účinnosť príkazu č. 4/2011 týkajúceho sa podmienok nakladania s výsledkami vedeckej práce do doby, kým nebude vypracovaná smernica o ochrane duševného vlastníctva na univerzite, ktorú následne schváli AS UPJŠ.
* Bol oboznámený s odpoveďou podpredsedu vlády a ministra financií SR týkajúcou sa administratívnej záťaže pri realizácii projektov spolufinancovaných z fondov EÚ.

19. zasadnutie akademického senátu - 21. februára 2013

Akademický senát:

* Schválil „Pravidlá tvorby rozpočtu na UPJŠ v Košiciach v roku 2013“, ktorých štruktúra je podobná ako v predošlých rokoch. Zmeny s týkali najmä doktorandov a vytváranie postdoktorandských miest. Štipendiá pre doktorandov sa budú rozdeľovať na fakulty podľa výkonového princípu a vyčleňovať sa budú namiesto z neúčelovej dotácie priamo z účelovej dotácie.
* Vyhlásil doplňujúce voľby do senátu vo funkčnom období 2011-2015 v zamestnaneckej časti akademickej obce filozofickej fakulty.
* Uložil Právnej komisii senátu, aby v termíne do 30.4.2013 predložila senátu návrhy vnútorných predpisov, a to: Rokovacieho poriadku AS UPJŠ a Zásad volieb do AS UPJŠ zosúladené so zákonom č. 455/2012 Z. z. , ktorým sa novelizoval zákon o vysokých školách.

20. zasadnutie akademického senátu -14. marca 2013

Akademický senát:

* Udelil predchádzajúci súhlas s predĺžením doby nájmu priestorov v ŠDaJ na Medickej ul. č. 4 za účelom umiestnenia kopírovacieho stroja pre potreby študentov.
* Schválil zmenu v „Pravidlách tvorby rozpočtu na UPJŠ v Košiciach v roku 2013“, ktoré boli prijaté na februárovom zasadnutí senátu, na základe ktorej  „Fond rektora vo výške 3 % z dotácie bude použitý najmä na dofinancovanie mzdových prostriedkov na fakultách a univerzitných pracoviskách v súvislosti s udržaním stabilného chodu súčastí univerzity a na ďalšie priority univerzity podľa rozhodnutia rektora. Rektor v 1. kvartáli po skončení kalendárneho roka predloží akademickému senátu informáciu o použití jednotlivých fondov.“

21. zasadnutie akademického senátu - 4. apríla 2013

Akademický senát:

* Zobral na vedomie informácie rektora UPJŠ o čerpaní nasledovných fondov v r. 2012: Centrálneho, Havarijného a Rozvojového fondu rektora.
* Po rozsiahlej rozprave bolo prijaté uznesenie, ktorým akademický senát neschválil návrh rektora zo dňa 21.3.2013 a dňa 25.3.2013 na „Rozdelenie dotácie MŠVVaŠ SR na UPJŠ v Košiciach na rok 2013“, ktorého súčasťou je:
* Rozdelenie dotácie na rok 2013
* Rozpočet UPJŠ na rok 2013.
* Študentská časť akademického senátu vyhlásila voľby do Študentskej internátnej rady UPJŠ pre obdobie 2013 – 2015 na deň 30.4.2013.

22. zasadnutie akademického senátu - 25. apríla 2013

Išlo o druhé zasadnutie senátu v apríli, pretože na predchádzajúcom nebolo schválené rozdelenie ministerskej dotácie ani univerzitný rozpočet na rok 2013.

Akademický senát:

* Po rozsiahlej rozprave schválil „Rozdelenie dotácie MŠVVaŠ SR na UPJŠ v Košiciach na rok 2013“ predložené dňa 15.4.2013, ktorého súčasťou je:

1. Rozdelenie dotácie na rok 2013
2. Rozpočet UPJŠ na rok 2013.

Zároveň uložil rektorovi UPJŠ použiť Fond rektora tak, aby v priebehu rozpočtového obdobia 2013 upravil rozpis dotácie na mzdy Prírodovedeckej fakulty do výšky 100 % rozpisu dotácie na rok 2012.

* Schválil „Smernicu o ochrane duševného vlastníctva na UPJŠ v Košiciach“.
* V dôsledku potreby zosúladenia s novelou vysokoškolského zákona schválil **„**Dodatok č. 5 k Štipendijnému poriadku UPJŠ“, „Dodatok č. 2 k Študijnému poriadku UPJŠ“ a „Dodatok č. 1 k Študijnému poriadku doktorandského štúdia na UPJŠ“.
* Udelil predchádzajúci súhlas s predĺžením doby nájmupriestorov v objektoch UPJŠ za účelom umiestnenia výdajových nápojových a tovarových automatov.

23. zasadnutie akademického senátu - 16. mája 2013

Akademický senát:

* V súlade s ustanovením § 9 ods. 1 písm. k) zákona o vysokých školách schválil „Výročnú správu o činnosti UPJŠ za rok 2012“. Správa bola štruktúrovaná podľa pokynov MŠVVaŠ a prezentuje, že rok 2012 bol pre univerzitu úspešný.
* Schválil návrh rektora na zriadenie univerzitného pracoviska „Poradenské centrum UPJŠ v Košiciach“ (v skratke UNIPOC), ktoré bude špecializačným pracoviskom univerzity v súlade s ustanovením § 21 ods. 1 písm. b) vysokoškolského zákona pre poskytovanie poradenstva študentom univerzity.
* Schválil návrh rektora na organizačné zmeny štruktúry a počtu zamestnancov na UPJŠ takto:

1. zriadenie nového Úseku pre transfer výsledkov výskumu a know-how do praxe počet pracovných miest: 4, ktoré budú čiastočne financované z mimodotačných prostriedkov;
2. zriadenie nového Úseku pre propagáciu a marketing, počet pracovných miest: 4 ( z toho dve pracovné miesta existujú).

* Schválil Plán výnosov a nákladov na rok 2013 predložený rektorom dňa 14.5.2013.
* Schválil „Výročnú správu o hospodárení UPJŠ za rok 2012“ predloženú rektorom UPJŠ v Košiciach

dňa 7.5.2013 s nasledovnými požiadavkami do budúcnosti:

1. predmetná správa má byť analytická v každej jej časti,
2. prijaté opatrenia majú byť konkrétnejšie,  a ich plnenie bude za daný kalendárny rok kontrolované v prvom štvrťroku nasledujúceho roku

* Schválil zmeny v Rokovacom poriadku AS UPJŠ a Zásadách volieb do AS UPJŠ zosúladené so zákonom č. 455/2012 Z. z. novelizujúcim zákon o vysokých školách.

24. zasadnutie akademického senátu – 20. júna 2013

Akademický senát:

* Schválil návrh Štatútu UPJŠ, ktorého obsah bol aktualizovaný v súlade so zákonom č. 455/2012 Z. z. novelizujúcim zákon o vysokých školách.
* Zobral na vedomie správu „Hodnotenie  vedeckovýskumnej činnosti na UPJŠ v roku 2012“.
* Schválil:

1. návrh na založenie právnickej osoby – obchodnej spoločnosti s ručením obmedzeným, zameranej na transfer výskumu a know-how z akademického prostredia do praxe,
2. vloženie peňažného vkladu do obchodnej spoločnosti s ručením obmedzeným, zameranej na transfer výskumu a know-how z akademického prostredia do praxe za podmienok uvedených v ust. § 19 ods. 5 ZVŠ vo výške 5.000,- €.

* Po predchádzajúcom súhlase odborovej organizácie schválil Pracovný poriadok UPJŠ v Košiciach s cieľom zosúladiť jeho obsah so Zákonníkom práce.
* Uložil Právnej komisii preskúmať zákonnosť rozhodnutí rektora o neprijatí na štúdium študijného programu „Šport a rekreácia“ a s výsledkom  oboznámiť akademický senát.
* Vyhlásil doplňujúce voľby do študentskej časti AS UPJŠ na fakulte lekárskej, fakulte verejnej správy a na Ústave telesnej výchovy a športu tak, aby sa uskutočnili najneskôr do 31. októbra 2013.

Mimoriadne zasadnutie akademického senátu – 22.8.2013

Akademický senát:

* Po konzultáciách s MŠVVaŠ schválil nové znenie čl. 33 Štatútu UPJŠ v znení pripomienok vznesených členmi senátu. Obsahom čl. 33 je úprava školného a poplatkov spojených so štúdiom.
* Zamietol desať žiadostí o preskúmanie rozhodnutia o neprijatí na štúdium študijného programu „Šport a rekreácia**“ a**potvrdil rozhodnutia rektora, pretože nezistil rozpor so zákonnými podmienkami prijímacieho konania uvedenými v § 57 ods. 1 vysokoškolského zákona, ani s čl. 6 Študijného poriadku univerzity.
* Zobral na vedomie informáciu rektora o situácii s pozemkami v botanickej záhrade, u ktorých skončila nájomná zmluva s rehoľným rádom dominikánov a podporil pripravovaný postup vo vzťahu k MŠVVaŠ SR prednesený rektorom.

\*\*\*\*\*

Činnosť právnej komisie a komisie pre rozpočet bola sťažená pomerne častými absenciami niektorých ich členov na zasadnutiach komisií, napriek tejto skutočnosti patrí poďakovanie doc. RNDr. Romanovi Sotákovi, PhD., predsedovi komisie pre rozpočet a doc. JUDr. Jánovi Husárovi, CSc., mim. prof., predsedovi právnej komisie za ich zvýšenú aktivitu nahrádzajúcich pasivitu niektorých členov komisií.

Správa o činnosti AS UPJŠ bola schválená na zasadnutí AS UPJŠ dňa 3. októbra 2013 a bude zverejnená na [www.upjs.sk](http://www.upjs.sk) a na vývesných tabuliach pracovísk UPJŠ.

doc. JUDr. Imrich Kanárik, CSc., v.r.

predseda AS UPJŠ